GlobaliserteikerskapA.A.O

I våre dager er vi inne i noe som kalles for nettverkssamfunnet. I en verden som stadig blir mer globalisert, ser vi de samme tendensene i mediene. Store medieselskaper kjøper opp og leverer nyheter til stadig flere land. Schibsted er et eksempel på dette. Schibsted er et globalisert medieselskap som nå leverer nyheter til over 20 land, deriblant Europa, Asia og sør- Amerika. Schibsted har nå rundt 9000 ansatte i overnevnte verdensdeler, og inngår stadig nye avtaler om mediesamarbeid. Selskapet har hovedkontor i Oslo. (1)
 * Globalisert Eierskap i Afrika, Asia og Oseania **
 * Skrevet av Jonathan Firdaous 3STC **

Ikke senere enn i 2006, inngikk selskapet to //joint ventures// med Singapore Press Holdings. Å inngå ”joint venture” betyr at to parter går inn for et samarbeid innenfor et felles interessefelt, ikke bare økonomisk, men også for å dele og utvikle ekspertise. I dette tilfellet gikk begge parter inn med to millioner Singapore dollar hver, etter dagens kurs tilsvarer dette 16,4 millioner kroner. Formålet med disse //joint ventures//, er å utvikle online rubrikkannonser i Singapore, sørøst-Asia og Kina. Sverre Munck, visepresident i Schibsted omtaler Asia som et nytt interesseområde for selskapet, og at oppkjøp av asiatiske medier er interessant. (2)

To store aktører i Asia er CNBC //Asia Pacific// og //Charged.// CNBC Asia Pacific inngår en rekke datterselskaper. Disse drives i land som blant annet Tyrkia, de Forente Arabiske Emirater, Japan, India og Pakistan. (3) CNBC Asia Pacific ligger under CNBC (Consumer News and Business Channel). (4) CNBC ligger igjen under NBC Universal, med hovedbase i USA. NBC Universal er eid av GE (General Electric Group). GE var ved inngangen i 2005 registrert som verdens største selskap målt etter markedsverdi. Konsernet har en verdi på svulmende 370 milliarder dollar, noe som tilsvarer ca 2274 milliarder norske kroner. (5) Dette beviser at selv relative små mediebedrifter på andre siden av kloden, har blitt påvirket av det nye globaliserte markedet. Det kan være litt skummelt å tenke på at selv nyheter i Asia ligger under et gedigent konsern i USA.

Charged derimod, retter seg mer mot mobilvirksomhet, allikevel har de et trykt magasin og en webside. (6) Charged ligger under Questex leverer nyheter og en rekke andre tjenester innen hotell, reise og næringsliv. Hovedfokuset er å levere nyheter til andre selskaper (7) Afrika har i liten grad de globaliserte medieinstitusjonene vi ser i andre deler av verden. I mange land har krig og sensur herjet lenge, noe som har satt en stopper på pressefriheten. Det er derimot noen land som utmerker seg, som for eksempel Republikken Sierra Leone. (8) Dette landet var en av de første som etablerte en fri avis til offentligheten. I dag er situasjonen veldig annerledes, - men mange land ligger fortsatt under streng sensur, og det har derfor utviklet seg mange små uavhengige selskaper. Trolig er dette på grunn av at det er vanskelig å ha mange regimer med deres sensur under et globalisert eierskap. Det finnes allikevel mange gode nyhetsbyråer. En del av nyhetsbildet kommer også fra utenlandske kanaler.

I Australia (Oseania) er de to største TV-kanalene ABC (Australian Broadcasting Corporation) og SBS (Special Broadcasting Service), eid av staten. I Australia er det for øvrig mindre regulering av eierskap i mediainstitusjonene enn andre vestlige land. Omtrent alle nyhetsbyråene går derimot sammen i AAP //(Australian Associated Press)//. AAP distribuerer og selger nyhetene til hvert enkelt selskap. Dette gjør at det er liten variasjon og konkurranse innenfor aktuelle nyhetshendelser. Den største konkurransen ligger derfor i popkulturen og nyheter derifra. AAP er igjen eid av //Rural Press//, som også har eiendeler i spesielle utgivelser i USA. (9)  Etter å ha lest om globaliseringen av mediene, håper jeg du har blitt litt klokere på en stadig mer innsnevret kabal. Jeg håper også du sitter igjen med noen spørsmål om hvor dette vil føre mediekonsernene i fremtiden. Vil vi få et eller to store selskaper som distribuerer nyheter til hele verden? Eller vil vi ha flere uavhengige nyhetsselskaper som kan konkurrere mot de store? Jeg for min del, håper på en større fordeling av mediene, ettersom dette har viktige roller både politisk, og hvordan vi oppfatter verden generelt. Forhåpentligvis vil man kunne tilby unike og nyanserte nyheter i fremtiden (også).

1. [] 2. [] 3. [] 4. [] 5. [] 6. [] 7. [] 8. [] 9. []